Document ID: 32003R1983

Komisijas Regula (EK) Nr. 1983/2003
(2003. gada 7. novembris),
ar ko īsteno Eiropas Parlamenta un Padomes Regulu (EK) Nr. 1177/2003 par Kopienas statistiku par ienākumiem un dzīves apstākļiem (EU-SILC) attiecībā uz primāro mērķa mainīgo lielumu sarakstu
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2003. gada 16. jūnija Regulu (EK) Nr. 1177/2003 par Kopienas statistiku par ienākumiem un dzīves apstākļiem (EU-SILC) [1] un jo īpaši tās 15. panta 2. punkta a) apakšpunktu,
tā kā:
(1) Regulā (EK) Nr. 1177/2003 ir noteikta vienota sistēma Kopienas statistikas sistemātiskai izveidei par ienākumiem un dzīves apstākļiem, ietverot salīdzināmus un savlaicīgus šķērsgriezuma un garengriezuma datus par ienākumiem un par nabadzības un sociālas atstumtības līmeni un struktūru valsts un Eiropas Savienības līmenī.
(2) Ievērojot Regulas (EK) Nr. 1177/2003 15. panta 2. punkta a) apakšpunktu, ir vajadzīgi īstenošanas pasākumi, lai noteiktu sarakstu ar primārajiem mērķa mainīgajiem lielumiem, ko iekļauj katrā šķērsgriezuma sastāvdaļas laukā, un sarakstu ar mērķa mainīgajiem lielumiem, ko iekļauj garengriezuma sastāvdaļā, ietverot mainīgo kodu specifikāciju un datu pārsūtīšanas tehnisko formātu.
(3) Šajā regulā paredzētie pasākumi ir saskaņā ar Statistikas programmu komitejas atzinumu,
IR PIEŅĒMUSI ŠO REGULU.
1. pants
Primāro mērķa mainīgo lielumu saraksts, mainīgo lielumu kodi un datu pārsūtīšanas tehniskais formāts attiecībā uz Kopienas statistikas galvenajiem darbības aspektiem par ienākumiem un dzīves apstākļiem (EU-SILC) ir paredzēts pielikumā.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 7. novembrī

Labels: 0
19